als_Latn dik_Latn sag_Latn
Temat Kryesore
- Partia e Zoran Zaev ka publikuar disa materiale që implikojnë qeverinë e kryeministrit Nikolla Gruevski
Partia opozitare në Maqedoni, LSDM ka publikuar materialet e tjera, të ashtuquajtura “bomba”, që lidhen me përgjimet. Partia e Zoran Zaev ka publikuar disa materiale që implikojnë qeverinë e kryeministrit Nikolla Gruevski, por nuk lihen pa përmendur edhe politikanë nga partitë shqiptare në Maqedoni.
Këto përgjime kanë shqetësuar qeverinë ndërsa nga mediet maqedonase kanë nisur të flasin për një arrestim të mundshëm të liderit opozitar të LSDM-së, Zoran Zaev. Por ky skenar sipas mediave maqedonase pritet të sjellë trazira, ndaj dhe autoritet maqedonase janë në dyshim për të urdhëruar arrestimin e Zaev-it.
Pjesë nga përgjimet:
Jankullovska tregon si do t’i lirojë maqedonasit që dogjën dyqanet shqiptare
Nga përgjimet e reja del se ministrja e Brendshme e Maqedonisë, Gordana Jankullovska tregon se si do t’i lirojë maqedonasit që dogjën dyqanet shqiptare. Në bisedë me Kryetarin e Parlamentit të Maqedonisë, Trajko Veljanovski, Jankullovska bën plane se si t’i lëshojnë maqedonasit që kanë shkaktuar trazira në lagjen "Gjorçe Petrov" kur u thyen dyqanet dhe pronat e shqiptarëve.
Jankullovska: Gjorçen, do ta rregullojmë ngjarjen. Do ta diskutojmë.
Trajko Veljanovski: Do t’i lëshoni?
Jankullovska: Do ta menaxhojmë situatën, të mos jetë ndonjë skandal, ta mbulojmë situatën. Do të jetë në rregull, do të shohim si do bëjmë”.
Thaçi- Mijallkovit: Jam këtu, trego ç'ka duhet
Kryetari i PDSH-së, Menduh Thaçin në bisedën e përgjuar telefonike me shefin e policisë sekrete i drejtohet atij me fjalët “Jam këtu, nëse duhet diçka, trego!”. Ai më vonë merr urdhër që ta ndihmojë VMRO-DPMNE-në në Strumicë.
Mijallkovi: Kam një urgjencë, a mund të votoni për ne në Strumicë. Në KSHZ të votoni për neve.
Thaçi: Menjëherë.
Thaçi i drejtohet Bedredin Ibrahimit: Do votosh për t’ju prishur vendotimet në Strumicë, jemi marr vesh për Çairin.
Në përgjime gjithashtu është dhe biseda Sasho Mijallkovit me Musa Xhaferin e BDI-së. Mijallkov me Xhaferin bisedojnë për të kontrolluar Gjykatën Administrative.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn